text: কালীগঞ্জে বিকাশ এজেন্টকে তুলে নেয়ার অভিযোগ | দ্বিতীয় সংস্করণ | Jugantor
  কালীগঞ্জ (গাজীপুর) প্রতিনিধি |
  গাজীপুরের কালীগঞ্জ থেকে এক ফ্লেক্সিলোড ও বিকাশ দোকানদার আশরাফুল ইসলাম বাবুল খানকে সাদা পোশাকধারী ৪/৫ জন লোক এসে দোকান থেকে জোরপূবর্ক গাড়িতে তুলে নিয়ে যায় বলে অভিযোগ পাওয়া গেছে। এ সংবাদ লেখা পযন্ত তার কোনো সন্ধান পাওয়া যায়নি। সে পৌরসভার চৌড়া গ্রামের সাদেক খা'র ছেলে। ঘটনাটি ঘটেছে শুক্রবার রাতে পৌর এলাকার মসলিন কটন মিলস (রিফাত গার্মেন্ট) সংলগ্ন এলাকায়।
  জানা যায়, শুক্রবার রাত আনুমানিক ৯টার দিকে একটি সাদা রঙের হায়েজ গাড়ি এসে মেসার্স সিনহা টেলিক সেন্টারের সামনে থামে। পরে ওই গাড়ি থেকে সাদা পোশাকধারী ৪/৫ জন লোক এসে মেসার্স সিনহা টেলিক সেন্টারে ঢুকে ওই দোকানের মালিককে জোরপূর্বক গাড়িতে তোলে। এ সময় তার সঙ্গে থাকা বিকাশ সিমসহ দুটি মোবাইল সেট নিয়ে যায় ওই সাদা পোশাকদারীরা।